CELEX: 32014D0362
Language: lv
Date: 2014-06-13 00:00:00
Title: 2014/362/ES: Komisijas Īstenošanas lēmums ( 2014. gada 13. jūnijs ), ar ko groza Lēmumu 2009/109/EK par pagaidu eksperimenta organizēšanu, paredzot dažas atkāpes attiecībā uz tirdzniecību ar sēklu maisījumiem, ko paredzēts izmantot kā lopbarības augus saskaņā ar Padomes Direktīvu 66/401/EEK (izziņots ar dokumenta numuru C(2014) 3788)  Dokuments attiecas uz EEZ

17.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 177/58
            
         KOMISIJAS ĪSTENOŠANAS LĒMUMS
   (2014. gada 13. jūnijs),
   ar ko groza Lēmumu 2009/109/EK par pagaidu eksperimenta organizēšanu, paredzot dažas atkāpes attiecībā uz tirdzniecību ar sēklu maisījumiem, ko paredzēts izmantot kā lopbarības augus saskaņā ar Padomes Direktīvu 66/401/EEK
   
      
         (izziņots ar dokumenta numuru C(2014) 3788)
      
   
   (Dokuments attiecas uz EEZ)
   
      (2014/362/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un jo īpaši tās 13.a pantu,
   tā kā:
   
               (1)
            
            
               Ar Komisijas Lēmumu 2009/109/EK (2) nosaka pagaidu eksperimenta organizēšanu līdz 2014. gada 31. maijam, atļaujot tirdzniecību ar sēklu maisījumiem, ko paredzēts izmantot kā lopbarības augus, kas ietver arī dažas sugas, kas nav uzskaitītas Padomes Direktīvā 66/401/EEK, Padomes Direktīvā 66/402/EEK (3), Padomes Direktīvā 2002/55/EK (4) vai Padomes Direktīvā 2002/57/EK (5), lai pārliecinātos, ka šādas sugas atbilst prasībām iekļaušanai Direktīvas 66/401/EEK 2. panta 1. punkta A daļā.
            
         
               (2)
            
            
               Informācija par sēklu maisījumu, kas paredzēti dzīvnieku barībai, ražošanu, sertifikācijas nosacījumiem un tirdzniecības atbalstu arvien vēl ir nepietiekama un tā ir jāpilnveido un jākonsolidē. Tādēļ ir nepieciešams pagarināt pagaidu eksperimentu.
            
         
               (3)
            
            
               Kopš pagaidu eksperimenta sākuma un pētniecības un attīstības projektu rezultātā vairākas citas sugas patlaban tiek pētītas un apsvērtas izmantošanai maisījumiem nākotnē. Tādēļ eksperimenta darbības jomā būtu jāiekļauj sugas Lathyrus cicera, Medicago doliata un Trifolium isthmocarpum.
            
         
               (4)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairojamā materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/109/EK groza šādi:
   
               1)
            
            
               lēmuma 1. pantu aizstāj ar šādu:
               “1. pants
               
               Priekšmets
               Ar šo lēmumu Savienības mērogā organizē pagaidu eksperimentu ar mērķi novērtēt, vai sugas Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum un Vicia benghalensis (turpmāk tekstā – “1. pantā minētās sugas”) var tirgot kā sēklu maisījumus vai sēklu maisījumos, lai lemtu, vai dažas vai visas šīs sugas būtu iekļaujamas Direktīvas 66/401/EEK 2. panta 1. punkta A daļas rupjās lopbarības augu sarakstā.”;
            
         
               2)
            
            
               lēmuma 9. pantā vārdus “2014. gada 31. maijā” aizstāj ar vārdiem “2016. gada 31. maijā”;
            
         
               3)
            
            
               I pielikuma tabulā pievieno šādus ierakstus:
               
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           7
                        
                     
                           “Lathyrus cicera
                           
                        
                        
                           80
                        
                        
                           95
                        
                        
                           1,0
                        
                        
                           (c) (d) (e)
                        
                        
                           25
                        
                        
                           1 000
                        
                     
                           
                              Medicago doliata
                           
                        
                        
                           70
                        
                        
                           98
                        
                        
                           2,0
                        
                        
                           (c) (d) (e)
                        
                        
                           10
                        
                        
                           100
                        
                     
                           
                              Trifolium isthmocarpum
                           
                        
                        
                           70 (ieskaitot cietās sēklas)
                        
                        
                           98
                        
                        
                           1,0
                        
                        
                           (c) (d) (e)
                        
                        
                           10
                        
                        
                           100”
                        
                     
         2. pants
   Šis lēmums ir adresēts dalībvalstīm.
   
      Briselē, 2014. gada 13. jūnijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV 125, 11.7.1966., 2298./66. lpp.
   
   
      (2)  Komisijas 2009. gada 9. februāra Lēmums 2009/109/EK par pagaidu eksperimenta organizēšanu, paredzot dažas atkāpes attiecībā uz tirdzniecību ar sēklu maisījumiem, ko paredzēts izmantot kā lopbarības augus saskaņā ar Padomes Direktīvu 66/401/EEK, lai noteiktu, vai dažas Padomes Direktīvās 66/401/EEK, 66/402/EEK, 2002/55/EK vai 2002/57/EK neuzskaitītas sugas atbilst prasībām iekļaušanai Direktīvas 66/401/EEK 2. panta 1. punkta A daļā (OV L 40, 11.2.2009., 26. lpp.).
   
      (3)  Padomes 1966. gada 14. jūnija Direktīva 66/402/EEK par graudaugu sēklu tirdzniecību (OV 125, 11.7.1966., 2309./66. lpp.).
   
      (4)  Padomes 2002. gada 13. jūnija Direktīva 2002/55/EK par dārzeņu sēklu tirdzniecību (OV L 193, 20.7.2002., 33. lpp.).
   
      (5)  Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (OV L 193, 20.7.2002., 74. lpp.).